16. Hans /Sikemäe Tõnu poeg Hans, Sikemäe Hans, Sitckema Tönno filius Hans, Sitckema Tönno s. Sohn Hans, Sikkima Hans/, isa Tõnu - vt. nr. 24, ema Tiiu - vt. nr. 25, sündis enne 21.02.1713 Sikemäe talus Kohatu mõisapiirkonnas Hageri kihelkonnas. Ristiti 21.02.1713, vaderid: härra pastor Roth Märjamaalt, Siimu Hans Kohila mõisapiirkonnast /Koil/, kubjas Otto Koigi mõisapiirkonnast /Koick/, minu (s. o. Hageri koguduse pastori Joachim Nicolaus Wilkeni) õde Sabina, Gennesema Jüri naine Anu Maidla mõisapiirkonnast /Wredenhagen/. Leeritati Hageris 14.03.1730. Oli Sikemäe talu peremees ja koguduse vöörmünder. Suri 47-aastaselt enne 18.02.1761 Kohatu mõisapiirkonnas ja maeti 18.02.1761. Pastor on Hansu surmakandes märkinud, et Hans oli üks kord abielus, mis kestis 29 aastat, selle aja jooksul sündis 12 last, neist 9 on elus. Tema keha maeti esimesena kirikusse uude kiriku vöörmündrite jaoks sisse seatud hauda /Sikkima Hans, BaurKichenvorsteher v. Kohat welcher 49 Jahr erreichet, in 1 Ehe 29 Jahr gel., 12 Kinder erzeugegt, und 9 hinterlaßen. Sein Leichnam wurde in der Kirchen, in dem vor die Baurvorsteher veranstalteten neuen Grabe, zu erst beerdiget/.